Cenu aptaujas nolikuma **pielikums Nr.1**

**Tehniskā specifikācija**

Cenu aptaujai “Kurināmās šķeldas piegāde 2024./2025.gada apkures sezonā Madonas novada pagastos” Nr. MS 2024/7 CA

Jāpiegādā kurināmā šķelda prognozētā apjomā (ber.m3) 8 (astoņām) Madonas novada pagastu katlu mājām sekojošā apjomā pa mēnešiem:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Okt** | **Nov** | **Dec** | **Jan** | **Feb** | **Mar** | **Apr** | **Kopā** |
| **Austrumu reģions** |
| Kļavu iela 6A, Dzelzava | 450 | 600 | 850 | 1 100 | 900 | 550 | 450 | **4 900** |
| Skolas iela 9, Lubāna | 270 | 270 | 450 | 610 | 450 | 270 | 180 | **2 500** |
| Svaru iela 4, Barkava | 360 | 450 | 810 | 850 | 720 | 450 | 360 | **4 000** |
| **Rietumu reģions** |
| J.Ramaņa iela 8, Biksēre | 270 | 360 | 630 | 830 | 480 | 360 | 270 | **3 200** |
| J.Grota iela 2A, ĒrgļiOškalna iela 12C, Ērgļi | 360 | 630 | 900 | 1040 | 900 | 810 | 360 | **5 000** |
| Kusas katlu māja, Kusa | 270 | 450 | 630 | 700 | 630 | 450 | 270 | **3 400** |
| Ozolu iela 11, Ozoli | 180 | 270 | 360 | 450 | 290 | 270 | 180 | **2 000** |
| **KOPĀ** (ber.m3): | **2160** | **3030** | **4630** | **5580** | **4370** | **3160** | **2070** | **25 000** |

\* - prognozētais perioda kopējais piegādes apjoms var mainīties +/- 20% robežās.

**Prasības šķeldas kvalitātei**:

|  |  |
| --- | --- |
| **Šķeldas parametri** | **Daudzums masā** |
| Izmēri (P), P100: |  |
| Pamata frakcija – 16≤P≤100 mm | ≥75% |
| Smalkās frakcijas – P<3,15 mm | ≤4% |
| Rupjās frakcijas – 200<P<350 mm | ≤6% |
| Pelni, A3.0 | ≤4,0% |
| Mitruma saturs, M55 | 38-52% |
| Siltumspēja MWh/1 m3 pie mitruma satura 45% | ≥ 0,65 |
| Radiācijas starojums Bq/kg | ≤ 1 |
|  | Šķeldā nedrīkst būt svešķermeņi (ledus, akmeņi, grunts, smilts, metāla priekšmeti u.c.), kas var izraisīt kurināmā padeves mehānismu un citu mehānismu vai iekārtu apstāšanos un bojājumus. Nav pieļaujama šķeldas piegāde ar ķīmiskas piedevas saturošiem kokapstrādes atkritumiem (finiers, skaidu plaša u.c. atkritumi) un zaļo biomasu (skujas, lapas, zari u.c.). Vienā autokravā piegādātajai šķeldai jābūt vienmērīgi sajauktai. |
| Izcelsme  | Koksnes izcelsmes vieta ir Latvijas Republika |

Apliecinu, ka ar Tehniskās specifikācijas nosacījumiem iepazinos un piekrītu to izpildei.

Datums: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piegādātāja pārstāvja vārds, uzvārds, paraksts

Cenu aptaujas nolikuma **pielikums Nr.2**

**Piegādātāja pieteikums piedāvājuma iesniegšanai cenu aptaujā**

“Kurināmās šķeldas piegāde 2024./2025.gada apkures sezonā Madonas novada pagastos”

Nr. MS 2024/7 CA

|  |
| --- |
| Ziņas par piegādātāju |
| Nosaukums: |  |
| UR piešķirtais reģ.Nr.: |  |
| Adrese: |  |
| Tālrunis: |  |
| E-pasta adrese: |  |
| Piegādātājs atbilst mazā vai vidējā uzņēmuma statusam\* |  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
| Ziņas par piegādātāja pārstāvjiem |
| Kontaktpersona cenu aptaujas procesā:Vārds, uzvārds, tālrunis, e-pasts |  |
| Iepirkuma līguma parakstītājs: vārds, uzvārds, amats |  |
| Kontaktpersona piegādes līguma izpildes laikā: vārds, uzvārds, amats, tālruņa numurs, e-pasts |  |

*\*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

Ar šī pieteikuma iesniegšanu Piegādātājs:

* piesakās piedalīties cenu aptaujā par kurināmās šķeldas piegādi SIA “Madonas Siltums” vajadzībām 2024./2025. gada apkures sezonā Madonas novada pagastos. Iepirkuma identifikācijas nr. MS 2024/7 CA.
* apliecina, ka Piegādātāja piedāvājums ir spēkā 60 dienas no piedāvājuma iesniegšanas brīža;
* apliecina, ka piedāvājuma iesniegšanas termiņa pēdējā dienā uz Piegādātāju neattiecas šādi apstākļi: a) pasludināts Piegādātāja maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai piegādātājs tiek likvidēts; b) piegādātājam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
* apliecina, ka piedāvājuma cenā ir iekļautas visas izmaksas, kas nepieciešamas un, saistītas ar piegāžu izpildi, tajā skaitā saprātīgi paredzamie finanšu un tehniskie riski;
* apliecina, ka Piegādātāja rīcībā ir Cenu aptaujas nolikumā minētie nepieciešamie resursi piegāžu nodrošināšanai – kurināmās šķeldas resursu savākšanai, nepieciešamajai pārstrādei un kurināmās šķeldas piegādei Tehniskajā specifikācijā norādītajām katlu mājām;
* apliecina, ka Piegādātāja kurināmā šķelda atbilst (atbilstība ir pamatojama un apliecināma) likuma "Par atbilstības novērtēšanu" 7.pantā noteikto noteikumu prasību atbilstībai attiecībā uz ilgtspējas un siltumnīcefekta gāzu emisiju ietaupījuma kritērijiem;
* piekrīt cenu aptaujas nolikumam, piegādes līguma noteikumiem, nosacījumiem un apņemas tos ievērot;
* Piedāvājumā sniegtās ziņas ir patiesas un precīzas.

Datums: \_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piegādātāja pārstāvja vārds, uzvārds, paraksts

Cenu aptaujas nolikuma **pielikums Nr.3**

**Piegādātāja finanšu piedāvājums**

“Kurināmās šķeldas piegāde 2024./2025.gada apkures sezonā Madonas novada pagastos”

Nr. MS 2024/7 CA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Piegādātāja nosaukums)*

**Austrumu reģions**

|  |  |
| --- | --- |
| **Piegādājamās kurināmās šķeldas apjoms, ber/m3** | **Cena par 1 ber/m3 kurināmās šķeldas (EUR/** **ber/m3 bez PVN)\*** |
| **11 400\*\*** |  |

**Rietumu reģions**

|  |  |
| --- | --- |
| **Piegādājamās kurināmās šķeldas apjoms, ber/m3** | **Cena par 1 ber/m3 kurināmās šķeldas (EUR/** **ber/m3 bez PVN)\*** |
| **13 600\*\*** |  |

\* - samaksa par piegādāto kurināmo šķeldu tiek veikta par piegādāto ber/m3 daudzumu.

\*\* - prognozētais perioda kopējais piegādes apjoms var mainīties +/- 20% robežās.

Apliecinām un apstiprinām, ka piekrītam cenu aptaujas “Kurināmās šķeldas piegāde 2024./2025.gada apkures sezonā Madonas novada pagastos” (Identifikācijas nr. MS 2024/7 CA) nolikuma noteikumiem un prasībām un piegādāsim koksnes šķeldu saskaņā ar Tehnisko specifikāciju (Pielikums Nr.1) un līguma noteikumiem (Pielikums Nr.4).

Datums: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piegādātāja pārstāvja vārds, uzvārds, paraksts

Cenu aptaujas nolikuma **pielikums Nr.4**

**LĪGUMS Nr.\_\_\_\_/\_\_\_\_\_\_**

**“Kurināmās šķeldas piegāde 2024./2025.gada apkures sezonā Madonas novada pagastos”**

**(Identifikācijas Nr.** MS 2024/7 CA**)**

Madona, 2024.gada \_\_.\_\_\_\_\_

**SIA “Madonas Siltums”**, reģ.Nr. 45403004471, Cesvaines iela 24A, Madona, Madonas nov., LV-4801, tās valdes locekļa Andra Baloža personā, kurš rīkojas pamatojoties uz statūtiem, turpmāk saukta „Pasūtītājs”, no vienas puses, un

**SIA “\_\_\_\_\_\_\_\_\_\_”**, reģ.Nr.**\_\_\_\_\_\_\_\_\_\_**, juridiskā adrese: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** LV-**\_\_\_\_**, valdes locekļa **\_\_\_\_\_\_\_\_\_\_\_\_\_\_\_\_\_\_\_** personā, kurš rīkojas saskaņā ar statūtiem, turpmāk šā līguma tekstā saukta „Piegādātājs”, no otras puses, abi kopā un katrs atsevišķi, turpmāk šā līguma tekstā saukti par Pusēm, pamatojoties uz Pasūtītāja veiktā iepirkuma “Kurināmās šķeldas piegāde 2024./2025.gada apkures sezonā Madonas novada pagastos” (identifikācijas Nr. MS 2024/7 CA)” rezultātiem noslēdz šādu līgumu, turpmāk šā līguma tekstā saukts par Līgumu:

**1. Līguma priekšmets**

1.1. Piegādātājs, saskaņā ar iepirkuma procedūras “Kurināmās šķeldas piegāde 2024./2025.gada apkures sezonā Madonas novada pagastos” (identifikācijas Nr. MS 2024/7 CA)” rezultātiem un atbilstoši Tehniskajai specifikācijai (Pielikums Nr.1) un Piegādātāja iesniegtajam finanšu piedāvājumam (Pielikums Nr.2), apņemas piegādāt Pasūtītājam \_\_\_\_\_\_\_\_\_\_ (*daudzums vārdiem*) berkubi ± 20%, (turpmāk šī Līguma tekstā saukta – Prece), tādos apjomos un piegādes termiņos, kādus nosaka Pasūtītājs, lai nodrošinātu Tehniskajā specifikācijā (Pielikums Nr.1) norādīto Pasūtītāja katlu māju (turpmāk Objekts/i) nepārtrauktu darbību.

1.2. Pasūtītājs apņemas apmaksāt piegādāto Preci Līgumā noteiktajā kārtībā, apjomā un termiņā.

**2. Līguma cena un norēķinu kārtība**

2.1. Preces cena, kas noteikta Pasūtītāja rīkotā iepirkuma rezultātā, saskaņā ar Piegādātāja finanšu piedāvājumu (Pielikums Nr.2), par vienu ber/m3 bez pievienotās vērtības nodokļa ir EUR \_\_\_\_.\_\_\_ (\_\_\_\_\_\_\_ eiro, \_\_ centi), kuras kvalitāte atbilst Pasūtītāja noteiktām prasībām saskaņā ar Tehnisko specifikāciju (Pielikumu Nr.1).

2.2. Preces cenā ietvertas izmaksas, kas saistītas ar Preces ražošanu, visiem transporta izdevumiem, piegādi, nodokļiem, u.c. Piegādātāja izdevumiem.

2.3. Kopējo Līgumcenu veido visu parakstīto pieņemšanas – nodošanas aktu kopējā summa, bet Līguma darbības laikā tā nedrīkst pārsniegt **EUR \_\_\_\_\_.\_\_\_\_\_\_ (\_\_\_\_ eiro, \_\_\_ centi),** bez PVN, atbilstoši finanšu piedāvājumam (Pielikums Nr.2).

2.4. Iesniegto rēķinu apmaksa termiņš tiek noteikts - 4 (četri) mēneši no to iesūtīšanas Pasūtītājam, veicot pārskaitījumu uz Piegādātāja norādīto bankas kontu.

2.5. Pasūtītājs apņemas atzīt elektroniski iesūtītos Piegādātāja rēķinus ar tādu pašu juridisko spēku kā tos rēķinus, kas nosūtīti pa pastu drukātā formātā, ja tie atbilst likuma Par grāmatvedību 7. un 7.1 pantā noteiktajām prasībām. Uz šī Līguma parakstīšanas brīdi Pasūtītājs apstiprina, ka Piegādātāja sūtītos rēķinus vēlas saņemt uz šādu elektroniskā pasta adresi: madonas.siltums@madona.lv. Ja Pasūtītājs vēlas mainīt norādīto elektroniskā pasta adresi, Pasūtītājs atbildīgā persona nosūta Piegādātāja kontaktpersonai elektroniskā pasta vēstuli ar jauno elektroniskā pasta adresi.

2.6. Par PVN likmes pareizu piemērošanu Precei un tās nomaksas kārtību atbildīgs Piegādātājs (atlīdzības saņēmējs).

**3. Līguma darbības termiņš**

3.1. Līgums stājas spēkā 2024. gada 1.septembrī un ir spēkā līdz 2025. gada 30. aprīlim, vai brīdim, kamēr Puses izpildījušas Līgumā paredzētās saistības.

3.2. Pasūtītājam ir tiesības vienpersonīgi nekavējoties atkāpties no Līguma un Līgumu vienpusēji izbeigt, rakstiski informējot par to Piegādātāju un neizmaksājot nekādu kompensāciju par Līguma pirmstermiņa izbeigšanu ja:

3.2.1. Piegādātājs vismaz trīs reizes ir kavējis Preces piegādes izpildi Pasūtītāja norādītajās krautuvēs atbilstoši 4.1 punktam, kavējums ir pārsniedzis 5 kalendārās dienas un Pasūtītājs par to ir rakstveidā brīdinājis Piegādātāju.

3.2.2. Piegādātājs vismaz trīs reizes ir piegādājis Tehniskajai specifikācijai (Pielikums Nr.1) neatbilstošu šķeldu un Pasūtītājs par to ir informējis Piegādātāju rakstveidā.

3.3. Iestājoties Līguma 3.2.punktā minētajiem apstākļiem ar Pasūtītāja paziņojuma par Līguma pirmstermiņa izbeigšanas dienu, automātiski tiek anulēti saskaņotie pasūtījumi, taču Pasūtītājam ir pienākums norēķināties ar Piegādātāju par jau saņemto kvalitatīvo Preci.

3.4. Piegādātājam ir tiesības vienpersonīgi nekavējoties atkāpties no Līguma un Līgumu izbeigt, rakstiski informējot par to, ja Pasūtītājs kavē samaksas termiņu par piegādāto Preci ilgāk kā 30 (trīsdesmit) dienas.

**4. Preces pasūtīšanas un piegādes kārtība**

4.1 Piegādātājam tiek nodrošināta iespēja savlaicīgi ievest šķeldu Tehniskajā specifikācijā norādītajās Pasūtītāja katlu mājās un to krautuvēs. Piegādes ir jāplāno tā, lai krājumi pietiktu vismaz 1 (vienam) nākamajam mēnesim, bet vienlaicīgi glabātās šķeldas apjoms nebūtu lielāks par nākošajā mēnesī piegādājamo daudzumu. Pasūtītājs bez papildu samaksas nodrošina traktortehniku un operatorus šķeldas piestumšanai un kustībai laukumos.

4.2. Piegādātājs saskaņo piegādes ar Pasūtītāju pa

tālruņiem\_\_\_\_\_\_\_\_\_\_\_\_\_\_\_\_ (\_\_\_\_ \_\_\_\_\_) vai \_\_\_\_\_\_\_\_\_\_\_\_ (\_\_\_\_\_\_\_ \_\_\_\_\_\_\_\_), vai no e-pastiem \_\_\_\_\_\_\_@\_\_\_\_\_\_\_, \_\_\_\_\_\_\_\_@\_\_\_\_\_\_\_\_\_ .

4.3. Preces piegādes vietas (Objekti): saskaņā ar Tehnisko specifikāciju (Pielikums Nr.1).

4.4. Piegādātāja pienākums ir pēc piegādes saskaņošanas ar Pasūtītāja pilnvaroto personu piegādāt preci 3 (trīs) darba dienu laikā darba dienās no plkst. 8:00 līdz plkst. 17:00 noteiktajā Objektā, kārtībā un apjomā. Ja rodas neparedzēti apstākļi Pušu pilnvarotajām personām, iepriekš vienojoties ir iespēja piegādāt Preci ārpus šajā punktā norādītā laika.

4.5. Pasūtītāja ar Piegādātāju noslēdz atsevišķu piegāžu grafiku pa mēnešiem un pa piegāžu vietām, kas ir līguma sastāvdaļa.

**5. Piegādātās preces trūkumu novēršana**

5.1. Pasūtītāja pilnvarotā persona, konstatējot saņemtās Preces neatbilstību spēkā esošajiem normatīvajiem aktiem un/vai šajā Līgumā noteiktajām prasībām, nepieņem vai pieņemtu Preci nosūta atpakaļ Piegādātājam, visas izmaksas ar Preces atgriešanu sedz Piegādātājs.

5.2. Ja Pasūtītāja nav izteicis pretenzijas divu nedēļu laikā pēc piegādes, uzskatāms, ka piegādātā Prece atbilst līgumā noteiktajām prasībām.

**6. Pušu saistības un Līgumsods**

6.1. Piegādātāja atbildība:

6.1.1. Gadījumā, ja Piegādātājs kalendārā mēneša laikā pēc Pasūtītāja preces piegāžu pieteikumiem nav nodrošinājis tekošā kalendārā mēneša šķeldas daudzumu Pasūtītāja norādītajās krautuvēs, tad:

6.1.1.1. Pasūtītājs ir tiesīgs iepirkt šķeldu Objektiem no jebkuras trešās personas un Piegādātājs sedz Pasūtītājam gan šīs trešās personas piegādātās šķeldas izmaksas starpību, gan arī tās piegādes izmaksas, ja Pasūtītājs ir ievērojis sekojošus nosacījumus: pirms šķeldas pirkuma no trešās personas, Pasūtītājs vismaz 3 (trijiem) potenciāliem piegādātājiem elektroniski ir pieprasījis šķeldas piegādes cenu piedāvājumus, (pieprasījums paredz potenciālo piedāvājumu saņemšanas laiku – vismaz 4 stundas no pieprasījuma saņemšanas brīža); Pasūtītājs ir izvēlējies no iesniegtajiem Tehniskajai specifikācijai atbilstošajiem piedāvājumiem piedāvājumu ar vislētāko cenu;

6.1.1.2. Piegādātājs maksā Pasūtītājam līgumsodu 0,1% apmērā no Līguma cenas par katru dienu, kurā katlumājas darbība bijusi pārtraukta, bet ne vairāk kā 10% no visu Līguma termiņa periodu kopsummas. Šis līgumsods tiek piemērots arī gadījumos, kad katlumāju darbības dīkstāve saistīta ar katlumāju iekārtu bojājumu, ko izraisījusi Preces kvalitātes neatbilstības, kā arī citos gadījumos, kad katlumāju dīkstāve saistīta ar Piegādātāja saistību neizpildi.

6.1.2. Piegādātājs ir atbildīgs par Preces atbilstību Pasūtītāja prasībām un Latvijas Republikā spēkā esošo normatīvo aktu prasībām.

6.1.3. Gadījumā, ja nekvalitatīvas šķeldas rezultātā tiek bojāti šķeldas katli, Piegādātājs apmaksā visas ar šķeldu katlu remontu saistītās izmaksas. Par pierādījumu šķeldu katlu bojājumiem, nekvalitatīvas šķeldas rezultātā, kalpo katlu ražotāja vai tā oficiālā pārstāvja rakstisks atzinums.

6.2. Ja Piegādātājs nepilda Līgumu vai atsakās no tā izpildes un Līgums tiek izbeigts Piegādātāja vainas dēļ, Piegādātājs pēc Pasūtītāja pieprasījuma maksā Pasūtītāja līgumsodu par Līguma neizpildi vai nepienācīgu izpildi 10 % (desmit procenti) apmērā no Līguma summas bez PVN.

6.3. Pasūtītājs pēc Piegādātāja pieprasījuma maksā Piegādātājam līgumsodu 0,1 % (nulle komats viens procents) apmērā no Līguma summas bez PVN par katru rēķina apmaksas nokavēto dienu, bet ne vairāk kā 10 % (desmit procenti) no Līguma kopējās summas bez PVN.

6.4. Piegādātāja pēc Pasūtītāja pieprasījuma maksā Pasūtītāja līgumsodu 0,1 % (nulle komats viens procents) apmērā no Līguma summas bez PVN par katru piegādes kavējuma dienu, bet ne vairāk kā 10 % (desmit procenti) no Līguma kopējās summas bez PVN.

6.5. Pasūtītāja ir tiesīgs ieturēt Piegādātāja līgumsodu no līguma izpildes garantijas. Gadījumā ja Piegādātāja soda apmērs ir lielāks kā līguma izpildes garantija, tad Pasūtītāja ir tiesīgs starpību ieturēt no neizmaksātās līguma summas.

6.6. Līgumsodu Puses maksā, pēc Puses pieprasījuma saņemšanas, attiecīgo summu 10 (desmit) dienu laikā ieskaitot otras Puses norēķinu kontā, kas norādīts Līgumā.

6.7. Pasūtītājam ir tiesības ieturēt līgumsodu no Piegādātājam izmaksājamās summas (Ieskaits - saskaņā ar Civillikuma 1846. un 1847.pantu) un Piegādātājs tam piekrīt.

6.8. Līgumsoda samaksa neatbrīvo Puses no pārējo Līguma saistību pienācīgas izpildes un zaudējumu atlīdzināšanas, kas radusies kādas no Pušu vainas dēļ.

**7. Pušu pilnvarotās personas**

7.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

7.1.1. Pasūtītāja pilnvarotā persona: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ (tālr.\_\_\_\_\_\_\_\_\_, e-pasts: \_\_\_\_\_\_\_\_\_\_@\_\_\_\_\_\_\_).

7.1.2. Piegādātāja pilnvarotā persona: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (tālr. \_\_\_\_\_\_\_\_, e-pasts: \_\_\_\_\_\_\_\_\_@\_\_\_\_\_\_\_\_.

7.2. Pilnvarotajām personām ir šādas tiesības:

7.2.1. parakstīt preču piegādes apliecinošos dokumentus (nodošanas – pieņemšanas akts vai pavadzīme);

7.2.2. pieteikt un saskaņot Preces piegādes laiku, vienā pasūtījuma reizē piegādājamo Preces apjomu;

7.2.3. pieteikt pretenzijas par Līguma saistību pienācīgu neizpildi;

7.2.4. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;

7.2.5. risināt citus organizatoriskus jautājumus, kas saistīti ar Līguma izpildi.

7.3. Pilnvarotajām personām nav tiesību veikt labojumus vai izdarīt grozījumus šajā Līgumā vai tā pielikumos.

7.4. Pilnvarotās personas, veicot savstarpējo saraksti, izmanto šajā Līguma nodaļā minētos rekvizītus (e-pastus).

**8. Nepārvarama vara**

8.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).

8.2. Puse, kas iekļuvusi nepārvaramas varas apstākļos, nekavējoties informē par to otru Pusi rakstiski trīs darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.

8.3. Ja minēto apstākļu dēļ Līgums nedarbojas ilgāk par trīs mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma laušanas rezultātā.

**9. Citi noteikumi**

9.1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.

9.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, e-pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minēto Pušu pārstāvjiem un to rekvizītiem.

9.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Puse brīdina otru Pusi par šādu apstākļu iestāšanos vienu mēnesi iepriekš.

9.4. Strīdus, kas rodas šī Līguma izpildes gaitā vai sakarā ar šo Līgumu, Puses risina savstarpēju pārrunu ceļā un/vai tiesā saskaņā ar Latvijas Republikas spēkā esošo normatīvo aktu prasībām.

9.5. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamu sastāvdaļu.

9.6. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.

9.7. Piegādātājs apņemas ievērot stingru konfidencialitāti un jebkādā veidā un formā neizpaust un nepadarīt pieejamu trešajām personām jebkādu informāciju attiecībā uz Pasūtītāju un tā saimniecisko darbību, kas Piegādātājam kļuvusi zināma saistībā ar šo Līgumu un tā izpildi, un kas saprātīgi būtu uzskatāma par neizpaužamu.

9.8. Līgums sagatavots latviešu valodā, parakstīts divos eksemplāros uz 5 lapām ar pielikumiem: Pielikumi:

1. Nr.1 – Tehniskā specifikācija - piedāvājums uz \_\_\_ lapaspusēm.

2. Nr.2 – Finanšu piedāvājums uz \_\_\_ lapaspusēm.

**10. Pušu rekvizīti**

|  |  |
| --- | --- |
| PasūtītājsSIA “Madonas Siltums”Reģ. Nr.45403004471PVN reģ. nr. LV45403004471Cesvaines iela 24A, Madona, Madonas nov., LV-4801AS SEB bankaKonta Nr. LV57UNLA 0030900609809e-pasts: madonas.siltums@madona.lv tālruņa Nr. +371 64807400Valdes loceklis\_\_\_\_\_\_\_\_\_\_\_\_\_\_\_\_\_/Andris Balodis/ | PiegādātājsSIA “xxxxxxx” Reģ. Nr.xxxxxxxxxxxxxxxxxxxxxxxx xxxxx, LV – xxxxXxxxxxxxxxxxxxxxxxxxxxxxxxxxxxxxxxxxxxxxxxxxxValdes loceklis\_\_\_\_\_\_\_\_\_\_\_\_\_\_\_\_\_/xxxxxx xxxxxx/ |

Cenu aptaujas nolikuma **pielikums Nr.5**

**Piegādātāja anketa**

Cenu aptaujai “Kurināmās šķeldas piegāde 2024./2025.gada apkures sezonā Madonas novada pagastos”

Nr. MS 2024/7 CA

**Pagādātājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nosaukums, reģistrācijas Nr.

|  |  |  |
| --- | --- | --- |
|  | **Jautājumi** | **Atbildes** |
| 1. | Uzņēmuma pamatdarbības veids? |  |
| 2. | Vai veic šķeldas ražošanu? Ja jā, cik gadus nodarbojas ar šķeldas ražošanu? |  |
| 3. | Cik gadus nodarbojaties ar šķeldas piegādi? |  |
| 4. | Vai paši veicat:* mežizstrādi
* šķeldošanu
* transportēšanu
 | *Jā/Nē*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 5. | Cik lielu apjomu šķeldas piegādājāt klientiem gadā (ber. m3)2021.gads2022.gads2023.gads | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 6. | Kādos Latvijas novados strādājat? |  |
| 8. | Kāda tehnika ir īpašumā un norādīt to skaitu?* traktori
* šķeldotāji (kāda ir jauda)
* kravas mašīnas (kāda lieluma)
 |  |
| 9. | Vai tehniku nomājat. Ja jā, kādu? |  |
| 10. | Vai ir šķeldas un/vai šķeldojamā kokmateriāla noliktava(-s) (krautuve(-s))? Ja ir:- cik tālu no piegādes vietas?- adreses- kāds krājumu maksimālais apjoms, cik regulāri glabājas noliktavā(-s) (krautuvē(-s))? |  |
| 11. | Cik lielam klientu skaitam piegādājat šķeldu? |  |
| 12. | No kā pamatā gūstat šķeldas masu (zari, malka, celmi u.c.)? |  |
| 13. | Maksimāli iespējamais ražošanas un piegādes apjoms diennaktī, nedēļā, mēnesī?  |  |
| 14. | Cita informācija, kuru uzskatāt par nepieciešamu paziņot. |  |

Datums: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piegādātāja pārstāvja vārds, uzvārds, paraksts

Cenu aptaujas nolikuma **pielikums Nr.6**

**Piegādātāja apliecinājums par tehniskās specifikācijas un cenas nemainīguma izpildspēju**

Cenu aptaujai “Kurināmās šķeldas piegāde 2024./2025.gada apkures sezonā Madonas novada pagastos”

Nr. MS 2024/7 CA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Piegādātāja nosaukums)*

Apliecinām, ka pilnā mērā spējam izpildīt, cenu aptaujas nolikumā “Kurināmās šķeldas piegāde 2024./2025.gada apkures sezonā Madonas novada pagastos”, identifikācijas nr. MS 2024/7 CA, tehniskajā specifikācijā norādītos šķeldas piegādes kritērijus tajā skaitā arī papildus prasības un nosacījumus.

Apliecinām, ka piedāvāto līguma cenu nemainīsim visa līguma darbības laikā.

Datums: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piegādātāja pārstāvja vārds, uzvārds, paraksts